# Vulpia alopecuros

Vulpia alopecuros és una espècie de planta herbàcia de la família de les Poàcies.

## Descripció

Són plantes cespitoses. Pocs cops són estoloníferes. Tiges de fins a 90 cm d'alçada, erectes o ascendents, estriades, glabres. Fulles amb lígula de 0,5 a 2 mm, truncada; limbe de fins a 22 cm de longitud i 0,5-6 mm d'amplada, pla, amb feix estriat i curtament pubescent i revers glabre o més o menys escabrós. Panícula de 2-20 cm, estretament cilíndrica o estretament oblongo-el·líptica, unilateral. Espiguetes de 12-28 mm, amb 49 flors hermafrodites, tot i que a vegades la terminal és estèril, glumes tan llargues o més curtes que les flors; la inferior de 0,5-3,5 mm, subulada, uninervada, glabra o curtament pubescent; la superior de 8,5-22 mm, lanceolada-el·líptica, trinervada, amb marge escariós estret, amb una aresta escabrosa de 0,5-5 mm, glabra o pubescent i amb pèls marginals llargs i sedosos. Lema (gumbel·la inferior) de 9-16 mm, lanceolada, amb 5 nervis i una aresta escabrosa d'1-16 mm, glabra o pilosa, com a mínim al marge. Palca (gumbel·la superior) de 5,3-8,5 mm, amb quilles ciliades com a mínim a la meitat superior. Anteres de 2,7-5 mm. Floreix d'abril a juny.

## Distribució i hàbitat

Es troba a prades sobre sòls sorrencs. Molt freqüent. Es distribueix per la península Ibèrica, Itàlia, Nord d'Àfrica i Regió Macaronèsia (Canàries).

## Taxonomia

Vulpia alopecuros va ser descrita per (Schousb.) Link i publicada a Observations sur les Graminées de la Flore Belgique 100. 1824.

### Etimologia

* Vulpia: El nom del gènere va ser nomenat en honor del botànic alemany J.S.Vulpius (1760–1840)
* alopecuros: epítet llatí que significa "cua de guineu"

### Sinonímia

| Vulpia alopecuros (Schousb.) Link Festuca savii Ten. Festuca pubescens Zea ex Roem. & Schult. Mygalurus alopecuroides Link Bromus barbatus Savi Festuca alopecuroides Ten. Festuca alopecuros Schousb. Festuca alopecuros var. glabrata Festuca alopecuros var. lanata Festuca ciliata Link Festuca gibraltarica Willd. ex Steud. | Festuca alopecuros var. silvatica Festuca barbata Moench Vulpia alopecuros subsp. schousboei Vulpia alopecuros subsp. fibrosa Vulpia alopecuros var. glabrata Vulpia schousboei H. Lindb. Vulpia alopecuros var. lanata Vulpia alopecuros var. silvatica Vulpia alopecuros var. oranensis Vulpia fibrosa (H.Lindb.) A.W.Hill |

### Citologia

Nombre de cromosomes de Vulpia alopecuros (Fam. Gramineae) i tàxons infraespecífics: 2n=14.

## Referències

* ↑ Vulpia alopecuros a Flora Vascular.
* ↑ «Vulpia alopecuros». Tropicos.org. Missouri Botanical Garden. [Consulta: 17 gener 2014].
* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2007-11-13. [Consulta: 6 març 2010].
* ↑ alopecuros a Epítetos Botánicos.
* ↑ «Vulpia alopecuros» a EOL. Data consulta: 07 de juliol de 2014.
* ↑ Contribuiçao para o conhecimento cariológico das halófitas e psamófitas litorais. 142-162. Coimbra. Mesquita Rodrigues, J. E. (1953).

## Bibliografia

* COTTON, R. & C. A. Stace. 1976. Taxonomy of the genus Vulpia (Gramineae) I. Chromosome numbers and the geographical distribution of the Old World species. Genetica 46(2): 235–255.
* COTTON, R. & C. A. Stace. 1977. Morphological and anatomical variation of Vulpia (Gramineae). Bot. Not. 130: 173–187.